**1. ความหมายการวิจัยเชิงคุณภาพ**

ความหมายการวิจัยเชิงคุณภาพ นักวิจัยหลายท่านได้เสนอไว้ดังนี้

สุภางค์ จันทวานิช (2543). ได้ให้ความหมายของการวิจัยเชิงคุณภาพไว้ว่า “การวิจัยเชิงคุณภาพ คือ การศึกษาปรากฏการณ์ทางสังคมตามความเป็นจริงในทุกมิติเป็นการแสวงหาความรู้โดยเน้นความสำคัญของข้อมูลด้านความรู้สึกนึกคิด ค่านิยม อุดมการณ์ ของบุคคลที่เกี่ยวข้องกับปรากฏการณ์นั้นๆ โดยมีช่วงระยะเวลา และใช้วิธีวิเคราะห์ข้อมูลแบบการตีความสร้างข้อสรุป แบบอุปนัยเป็นหลัก”

Patton (1990) ได้เสนอแนวคิดไว้อย่างน่าสนใจว่า“การวิจัยเชิงคุณภาพจะต้องใช้วิธีรวบรวมข้อมูล (Data collection) โดยการใช้วิธีการสัมภาษณ์เชิงลึกและปลายเปิด (in – depth, open-ended interviewed) การสังเกตโดยตรง (direct observation) และการศึกษาจากเอกสารต่างๆ (written documents) ทั้งนี้ ข้อมูลที่ได้จากการสัมภาษณ์เชิงลึกจะเกี่ยวกับประสบการณ์ (experience) แนวคิด (opinions) ความรู้สึก (feelings) และความรู้ต่างๆ (knowledge) ส่วนข้อมูลจากการสังเกตจะเกี่ยวกับกิจกรรม (activities) การปฏิบัติ (actions) การมีปฏิสัมพันธ์ระหว่างบุคคล (interpersonal interactions) และกระบวนการทางองค์กร (organizational processes) ซึ่งล้วนแต่เป็นมวลประสบการณ์ของมนุษย์ทั้งสิ้น ส่วนการวิเคราะห์เอกสารส่วนใหญ่จะได้ข้อมูลมาจากการรายงาน (reports) หรือบันทึกต่างๆ (diaries) และจากการตอบคำถามปลายเปิด (open – ended written responses)”

William Wiersama (1995) ได้เสนอประเด็นสำคัญเกี่ยวกับการวิจัยเชิงคุณภาพไว้ว่า “เป็นการศึกษาเกี่ยวกับประสบการณ์ทางสังคมจะต้องมองเป็นภาพองค์รวม (holistically) และจะมีลักษณะสลับซับซ้อน (complex phenomena) เราไม่สามารถจะแยกเป็นส่วนๆได้”

ดร.กุหลาบ ปุริสาร สรุปลักษณะการวิจัยเชิงคุณภาพไว้ว่า เป็นการวิจัยปรากฏการณ์เกี่ยวกับสังคมและมนุษย์ในสังคม ซึ่งมีลักษณะซับซ้อน เหมาะที่จะใช้ในงานด้านสังคมศาสตร์และมนุษย์ศาสตร์ ข้อมูลที่ได้เป็นความรู้สึกนึกคิด ค่านิยม อุดมการณ์ของบุคคล ผู้วิจัยจะต้องทำความเข้าใจกับระบบความหมายในสังคมนั้นๆ และเน้นเรื่องการวิเคราะห์ข้อมูล ตีความหมายแบบอุปนัย (induction) เพื่อให้เข้าใจมิติความเป็นจริงของบุคคล ในบริบททางสังคมและวัฒนธรรมในขณะนั้น และการวิจัยเชิงคุณภาพเป็นกระบวนการหาความรู้ที่มีพื้นฐานทางด้านญาณวิทยาแตกต่างจากการวิจัยเชิงปริมาณอย่างชัดเจน

สรุปได้ว่า การวิจัยเชิงคุณภาพ หมายถึง การศึกษา ค้นคว้าหาความรู้หรือข้อสรุปของปรากฏการณ์สังคมจากการศึกษาสภาพแวดล้อมตามความเป็นจริงในทุกมิติ เพื่อหาความสัมพันธ์ของปรากฏการณ์กับสภาพแวดล้อมนั้น มุ่งศึกษาข้อมูลด้านความรู้สึกนึกคิด ความหมาย ค่านิยมหรืออุดมการณ์ของบุคคล ไม่เน้นข้อมูลเชิงปริมาณ และข้อมูลกระบวนการมากนัก ใช้เวลานานในการศึกษาติดตามระยะยาว เน้นการวิเคราะห์ข้อมูลโดยการตีความสร้างข้อสรุปแบบอุปนัย

**2. หลักการพื้นฐาน 5 ประการของการวิจัยเชิงคุณภาพ (Wiersma.W, 2000 ; 198-199)(1.1)**

1. เป็นการศึกษาปรากฏการณ์ในภาพรวม ไม่แยกบางส่วนหรือบางองค์ประกอบมาทำการศึกษา

2. นักวิจัยต้องเข้าไปอยู่ในสนาม และสังเกตสิ่งที่ศึกษาอย่างเป็นธรรมชาติ ไม่มีการจัดกระทำใหม่เพื่อศึกษา

3. การรับรู้ “ความหมาย” ของสิ่งที่เกิดขึ้นหรือเป็นไปอย่างเป็นจริงที่สดุคือ “การวัด” ที่ต้องการในการวิจัย

4. ข้อตกลงเบื้องต้นใดๆ สามารถล้มล้างหรือเปลี่ยนแปลงได้โดยข้อตกลงใหม่หรือข้อสรุปที่ค้นพบใหม่

5. ปรากฏการณ์ ก็คือรูปแบบโครงสร้างหลวมๆ ที่มีความยืดหยุ่นในการทำนาย ไม่เฉพาะตายตัว

**3. องค์ประกอบของการออกแบบการวิจัยเชิงคุณภาพ (Wiersma.W, 2000 ; 205)(1.1)**

**1. Working Design**

1.1 เลือกกลุ่มเป้าหมาย

1.2. เลือกพื้นที่

1.3. ระบุช่วงเวลาที่ศึกษา

1.4. ระบุตัวแปรที่เป็นไปได้

**2. Working Hypothesis**

2.1 ตั้งปัญหาลางๆ

2.2 คำถามวิจัย

2.3 อ้างอิงทฤษฎีติดดิน

**3. Data Collection (1.1)**

3.1 สัมภาษณ์/บอกเล่า

3.2 สังเกตบัันทึกตัวอย่าง

3.3 ทบทวน/วิเคราะห์เอกสาร

**4. คุณลักษณะ 20 ประการของการวิจัยเชิงคุณภาพ (Marshall, 1995) (1.1)**

1. ประเด็นที่ศึกษาต้องเหมาะกับวิธีวิจัยเชิงคณุภาพ

2. ขจัดความลำเอียงทั้งตัวนักวิจัยและเชิงทฤษฎี

3. ป้องกันการตัดสินคุณค่าข้อมูลขณะรวบรวม/วิเคราะห์

4. มีข้อมลูแสดงความสัมพันธ์ของข้อค้นพบกับความจริง

5. กำหนดคำถามวิจัยไว้ แล้วหาคำตอบ/ตั้งคำถามต่อๆไป

6. เชื่อมโยงการศึกษาครั้งนี้กับครั้งก่อนๆ อย่างชัดเจน

7. เสนอรายงานวิจัยที่สะดวกในการเข้าถึงสิ่งที่วิจัย

8. ข้อมูลที่นำเสนอมีความครอบคลุมและตรวจสอบอย่างดี

9. ผลวิจัยมีข้อจำกัดในการอ้างอิง แต่สามารถถ่ายโยงได้

10. วิธีการทำงานภาคสนาม และการบันทึกมีความชัดเจน

11. มีการสังเกตอย่างครอบคลุมครบวงจรกิจกรรมที่ศึกษา

12. ข้อมูลที่รวบรวมมา สามารถวิเคราะห์ซ้ำ/ตรวจสอบได้

13. มีการใช้วิธีตรวจสอบคุณภาพข้อมูลที่น่าเชื่อถือ

14. มีการบันทึกภาคสนามเป็นลายลักษณ์อักษร

15. ความจริงถูกล้วงออกมาจากมุมมองที่ข้ามวัฒนธรรม

16. นักวิจัยต้องมีความละเอียดอ่อน และมีจรรยาบรรณ

17. ในบางครั้งผู้เกี่ยวข้องในการวิจัยอาจได้รับประโยชน์เชิงการเสริมสร้างพลังร่วม

18. กลยุทธ์รวบรวมข้อมูลต้องมีประสิทธิภาพและเข้าถึงกลุ่มผู้ให้ข้อมูล

19. ต้องพยายามสร้าง “ภาพใหญ่” ให้เห็นภาพตลอดแนวทั้งระบบ

20. ต้องพยายามทำความเข้าใจความเป็นมาของบริบทองค์กร/สถาบันว่าเป็นอย่างไร และมีบทบาทอย่างไร

**5. ประโยชน์ของวิธีการวิจัยเชิงคุณภาพในวงการศึกษา**

นับตั้งแต่ได้มีการเผยแพร่วิธีการวิจัยเชิงคุณภาพเข้ามาในวงการศึกษาไทยอย่างจริงจังนักวิจัยทางการศึกษาในหลายๆ สาขาวิชาต่างก็ให้ความสนใจและได้มีการนำวิธีการเชิงคุณภาพมาใช้ในการตอบคำถามการวิจัยระดับจุลภาคมากขึ้นตามลำดับผลประโยชน์ที่นักการศึกษาได้รับจากวิธีการเชิงคุณภาพหลายประการดังต่อไปนี้

1. การใช้วิธีการเชิงคุณภาพในงานวิจัยเชิงประวัติศาสตร์ (historical research) ทำให้ทราบความเป็นมาปรากฏการณ์สำคัญๆ เกี่ยวกับการจัดการศึกษาในอดีตซึ่งส่งผลกระทบต่อเนื่องมาจนถึงปัจจุบันและบางครั้งความรู้ที่ได้จากการย้อนรอยอดีตก็สามารถช่วยให้นักการศึกษาหลีกเลี่ยงการกระทำใดๆ ที่จะก่อให้เกิดความผิดพลาดดังที่เคยเป็นมาแล้ว

2. การใช้วิธีการเชิงคุณภาพในงานวิจัยเชิงปฏิบัติ (action research) ทำให้การแก้ไขปัญหาเฉพาะหน้าในช่วงที่ดำเนินงานวิจัยเป็นไปอย่างสอดคล้องกับสภาพแวดล้อมที่เป็นจริงและเหมาะสมกับสภาวะของบุคคลที่เป็นเป้าหมายในการพัฒนาการ

3. ใช้วิธีการเชิงคุณภาพในการประเมินโครงการและการประเมินหลักสูตรโดยเฉพาะในช่วงการประเมินกระบวนการ (process evaluation) ทำให้ได้ทราบถึงความคลี่คลายของปัญหาในการปฏิบัติงานในแต่ละขั้นตอนรวมทั้งเงื่อนไขของการดำเนินงานในระดับพื้นที่ โดยเฉพาะอย่างยิ่งในเรื่องของการประเมินหลักสูตรนั้นผลที่ได้จากการประเมินเชิงคุณภาพสามารถนำไปเป็นความรู้พื้นฐานในการพัฒนาหลักสูตรที่เหมาะสมกับความต้องการในระดับท้องถิ่นได้เป็นอย่างดี

4. การใช้วิธีการเชิงคุณภาพผสมผสานกับวิธีการเชิงปริมาณในการวิจัยเพื่อพัฒนาเครื่องมือในการวัดและประเมินผลทำให้ได้แบบทดสอบเชิงวินิจฉัย (diagnostic test) ที่มีประสิทธิผลสำหรับนักวัดผลการศึกษาซึ่งมีความรู้ความสามารถในเชิงปริมาณเป็นอย่างดีนั้น การนำวิธีการเชิงคุณภาพเข้าไปใช้ในช่วงที่เรียกว่ากล่องดำ (black) หรือช่วงที่ 1 นักเรียนพัฒนากระบวนการเรียนรู้เพื่อแก้ปัญหาในการตอบข้อสอบในแต่ละช่วงนั้นทำให้ได้ข้อมูลเกี่ยวกับพฤติกรรมการเรียนรู้และการแก้ปัญหาของนักเรียนในการตอบคาถามแต่ละข้อ นอกเหนือ

จากเกณฑ์ค่าสถิติซึ่งสิ่งนี้ก็ช่วยให้การตัดสินใจคัดเลือกข้อสอบในแต่ละขั้นตอนของการพัฒนาแบบทดสอบประเภท Tailor Tests เช่น Flexi-level Test, Pyramidal Tests หรือ Stradaptive Tests เป็นไปอย่างแม่นยายิ่งขึ้น

5. การใช้วิธีการเชิงคุณภาพในการศึกษาเฉพาะกรณี (case study) เกี่ยวกับพฤติกรรมการเรียนรู้พฤติกรรมที่เบี่ยงเบนของนักเรียนหรือคุณลักษณะทางด้านจิตพิสัยของคนไทยในบริบทของสังคมไทยในแต่ละท้องถิ่นทำให้นักการศึกษาสะสมความรู้ใหม่ๆ ที่ได้จากกรณีศึกษาเพื่อนำไปเป็นกรอบแนวคิดในการดำเนินงานวิจัยหรือพัฒนาเครื่องมือวัดพฤติกรรมของบุคคลต่อๆ ไป

**6. ข้อพึงระวังในการดำเนินงานวิจัยเชิงคุณภาพ**

การดำเนินงานวิจัยเชิงคุณภาพซึ่งต้องใช้เวลาในการศึกษาพฤติกรรมมนุษย์และปรากฏการณ์ต่างๆอย่างลุ่มลึกนั้นสิ่งสำคัญที่นักวิจัยต้องตระหนัก

1. มีจรรยาบรรณในการดำเนินงานและการเผยแพร่งานวิจัย

2. ไม่ยึดหลักความเชื่อในกระแสความคิดเชิงปรากฏการณ์นิยมหรือเชิงธรรมชาตินิยมจนขาด

จรรยาบรรณ (ในการเผยแพร่งานวิจัย เช่น เชื่อว่างานวิจัยเป็นการศึกษาปรากฏการณ์ เมื่อได้ผลแล้วก็สามารถเผยแพร่ได้หมดทุกอย่าง จริงๆ แล้ว บางอย่างอาจจะเผยแพร่ในหมู่คนที่จำกัดเท่านั้น ไม่สามารถเผยแพร่ได้หมดทุกอย่าง)

3. นักวิจัยจะต้องมีความจริงใจและให้เกียรติกับผู้ที่ถูกศึกษาในการเข้าไปคลุกคลีเพื่อให้มี

ประสบการณ์ตรงเกี่ยวกับปรากฏการณ์ที่ทำการศึกษานั้น

4. ผู้วิจัยจะต้องปกป้องสิทธิ์ส่วนบุคคลหรือองค์กรที่ทำการศึกษาโดยปกปิดชื่อเสียงเรียงนามที่แท้จริงเพื่อมิให้ข้อมูลบางเรื่องที่นำมาเสนอนั้นส่งผลกระทบต่อการดำเนินชีวิตของผู้ที่ถูกศึกษาในภายภาคหน้า

5. การมีความสัมพันธ์อันดีกับผู้ที่ถูกศึกษาจนกระทั่งเกิดความไว้เนื้อเชื่อใจและได้รับข้อมูลต่างๆ อย่างลึกซึ้งนั้นนักวิจัยจะต้องมีจรรยาบรรณเพียงพอที่จะหยุดยั้งและกำหนดขอบเขตของความลึกซึ้งของข้อมูลได้ว่าควรจะอยู่ที่ใดจึงจะเพียงพอที่จะใช้เป็นหลักฐานในการวิเคราะห์ปรากฏการณ์นั่นคือการกำหนดขอบเขตระหว่างเสรีภาพทางวิชาการและสิทธิ์ของบุคคลที่ถูกศึกษาโดยที่ไม่ไปล่วงล้ำค่าเกินสิทธิ์เบื้องต้นของมนุษยชนของเขาเหล่านั้น

6. การเผยแพร่งานวิจัยนั้นนักวิจัยเชิงคุณภาพหรือหน่วยงานที่เป็นเจ้าของลิขสิทธิ์ผลงานควรจะต้องตรวจสอบว่าผลงานใดเผยแพร่ได้ทั่วไปผลงานชนิดใดต้องสงวนไว้ช่วงระยะเวลาหนึ่งก่อนแล้วจึงจะเผยแพร่ได้หรือผลงานชนิดใดที่เผยแพร่ได้เฉพาะในแวดวงบุคคลที่เกี่ยวข้องเท่านั้นทั้งนี้ก็เพื่อปกป้องสถานภาพของบุคคลหรือองค์กรที่ถูกศึกษานั่นเอง

7. นักวิจัยเชิงคุณภาพพึงตระหนักและไม่ควรให้เกิดขึ้น คือ **อคติทางวิชาการ** ในการศึกษาวิเคราะห์งานวิจัยเชิงคุณภาพใดๆ ก็ตาม คำถามที่นักวิชาการมักจะถามกันเป็นประโยคแรกคือ "ผู้ดำเนินงานวิจัยคือใคร" และเมื่อทราบรายละเอียดเกี่ยวกับนักวิจัยแล้วการวิเคราะห์ผลงานมักจะเชื่อมโยงมายังสถานภาพทางวิชาการของนักวิจัยเสมอเมื่อใดก็ตามที่ผู้วิเคราะห์ผลงานได้อ่านข้อเท็จจริงในรายงานและตรวจสอบจากข้อสรุปของ

งานวิจัยแล้วไม่สามารถที่จะได้แย้งหรือสรุปเป็นอย่างอื่นได้ก็แสดงว่าผลงานวิจัยนั้นมีความสมเหตุสมผลด้วยเหตุนี้นักวิจัยเชิงคุณภาพจึงควรเป็นบุคคลที่มีสหวิทยาการในตนเองซึ่งคุณสมบัติเหล่านี้จะช่วยให้นักวิจัยมีความเที่ยงธรรมและไม่มีอคติในการดำเนินงานวิจัย

**7. ข้อจำกัดของการวิจัยเชิงคุณภาพ**

1. ไม่เหมาะสำหรับการศึกษากลุ่มตัวอย่างขนาดใหญ่

2. เนื่องจากวิจัยเชิงคุณภาพมีความยืดหยุ่นในการดำเนินการวิจัย หากนักวิจัยไม่มีประสบการณ์เพียงพอ อาจมีปัญหาเรื่องความน่าเชื่อถือ (Reliability) ของการใช้เครื่องมือ และความถูกต้องตรงประเด็นของผลการวิจัย (Validity)

3. การเลือกตัวอย่างแบบเจาะจง ทำให้การนำผลการสึกษาไปใช้ในวงกว้าง (Generalization) เป็นไปอย่างจำกัด

4. กระบวนการเก็บข้อมูล การวิเคราะห์ข้อมูล และข้อสรุป ค่อนข้างจะเป็นอัตวิสัย (Subjectivity)

5. ไม่เหมาะสำหรับใช้ทดสอบสมมติฐานหรือทดสอบแนวคิดทฤษฎี

**8. การวิจัยเชิงคุณภาพ**

1. นักวิจัยเชิงคุณภาพ **ต้องวิเคราะห์ข้อมูลอย่างอุปมาน (Inductive)** คือ สรุปหลักการจากข้อมูลต่างๆ ที่เก็บรวบรวมมาได้

2. การวิจัยเชิงคุณภาพเป็นการ**หาคำตอบ** **ไม่ใช่**การทดสอบคำตอบ (ที่ตั้งไว้ก่อน) คำตอบจะได้มา**โดยการพิจารณาภาพรวมซึ่ง เกิดจากการนำเอาข้อมูลต่างๆ ในปรากฏการณ์จริงมาพรรณนา**

3. นักวิจัยเชิงคุณภาพ ต้องสนใจกับ**วิธีการที่คนในสังคมให้**

**9. ความแตกต่างระหว่างการวิจัยเชิงปริมาณและการวิจัยเชิงคุณภาพ**

|  |  |
| --- | --- |
| **การวิจัยเชิงปริมาณ** | **การวิจัยเชิงคุณภาพ** |
| ผู้วิจัยเป็นหลัก: ผู้วิจัยอยากรู้อะไร | ผู้ให้ข้อมูลเป็นหลัก: ผู้ถูกวิจัยอยากบอกอะไร |
| ศึกษาแบบแยกส่วน: เฉพาะเรื่องที่อยากรู้ เฉพาะบางตัวแปรที่สนใจ | ศึกษาแบบองค์รวม: ความเป็นองค์รวมของผลการวิจัย |
| ทบทวนวรรณกรรมให้มากที่สุดเพื่อหาช่องว่างของ  องค์ความรู้ผู้วิจัยอยากรู้อะไร | ทบทวนวรรณกรรมมากหรือน้อยขึ้นอยู่กับความเชื่อ  ของผู้วิจัยหรือวัตถุประสงค์ของการวิจัย |
| มีกรอบแนวคิดชัดเจน | มีกรอบน้อยที่สุดเพื่อให้ประสบการณ์ของผู้ถูกวิจัยโดดเด่น และใกล้เคียงกับสิ่งที่เกิดขึ้น |
| ผู้เชี่ยวชาญ คือ ผู้วิจัย | ผู้เชี่ยวชาญ คือ ผู้ถูกวิจัยซึ่งมีประสบการณ์ตรง |
| ควบคุม**สิ่ง/ประเด็น/เรื่องต่าง ๆ** **(setting)** เพื่อควบคุมผลลัพธ์ | เป็นไปตามธรรมชาติเพราะต้องการเห็นธรรมชาติของสิ่งที่ศึกษา |
| การเลือกกลุ่มตัวอย่าง   สุ่มโดยปราศจากอคติ เพื่อให้ได้กลุ่มตัวอย่างที่เป็นตัวแทนของประชากรที่ทำการศึกษา   ต้องกำหนดจำนวนกลุ่มตัวอย่างก่อนทำวิจัย |  ตั้งใจเลือกคนที่มีประสบการณ์ในเรื่องที่ศึกษา   บางครั้งอาจไม่สามารถระบุกลุ่มตัวอย่างก่อนการวิจัยได้และมักจะไม่ทราบว่าต้องใช้จำนวนเท่าไหร่จนกว่าการวิจัยจะสิ้นสุด |
| เริ่มจากทฤษฎี แล้วนำไปสู่การเก็บข้อมูล (Deduction) | เริ่มจากข้อมูลแล้วนำไปพัฒนาเป็นแนวคิด/ทฤษฎี (Induction) |
| ประเภทของข้อมูล: ตัวเลข | ประเภทของข้อมูล: เรื่องราว/รูปภาพ/วิดีโอ/หนังสือ |
| การเก็บข้อมูล   การวัด/การสังเกตโดยการใช้เครื่องมือที่ผ่านการตรวจสอบคุณภาพ (reliability, validity, sensitivity, specificity) เช่น แบบสอบถาม การตรวจร่างกาย |  การสัมภาษณ์/การสังเกตโดยใช้ผู้วิจัยเป็นเครื่องมือ โดยที่ผู้วิจัยจะต้องมีความไวต่อข้อมูล (Sensitivity to data) |
| การวิเคราะห์ข้อมูล: สถิต | การวิเคราะห์ข้อมูล: (จิตใจของ) ผู้วิจัย และ/หรือผู้ถูกวิจัย มีอคติได้ แต่ต้องรู้ว่าอคติคืออะไร และจะมีผลต่อการวิเคราะห์อย่างไร |
| การขยายผลการวิจัย   จากกลุ่มตัวอย่างไปยังประชากร (sample-to-population generalization) |  ขยายเชิงมโนทัศน์ (Conceptual generalization) |

**9. กระบวนทัศน์ (paradigm) ในการวิจัยเชิงคุณภาพ**

กระบวนทัศน์ หมายถึง โลกทัศน์ คือแนวความคิดทั่วๆ ไป วิธีการที่คนใช้ในการทำความเข้าใจโลกแห่งความเป็นจริงอันซับซ้อน เป็นสิ่งที่ฝังลึกอยู่ในกระบวนการศึกษาอบรมของหมู่คนที่ยึดถือและปฏิบัติตามโลกทัศน์นั้น กระบวนทัศน์จะบอกคนที่ยึดถือและปฏิบัติ ว่าอะไรสำคัญ อะไรถูกต้องและมีเหตุผล เป็นบรรทัดฐานที่ช่วยชี้ให้รู้ว่า ควรจะทำอะไร อย่างไร โดยไม่ต้องเสียเวลาไปถามหรือค้นหาคำตอบ ช่วยให้ทำอะไรไม่ต้องลังเล

การวิจัยเชิงคุณภาพใช้กระบวนทัศน์ แบบปรากฏการณ์นิยม (Phenomenology) มีความเชื่อว่ามนุษย์มีทั้งส่วนที่นำเสนอต่อสาธารณะอย่างเปิดเผย (Front Region) และมีทั้งส่วนที่ปกปิด (Back Region) ซึ่งการวิจัยเชิงปริมาณใช้ กระบวนทัศน์ แบบปฏิฐานนิยม (Postivism) ซึ่ง**ความแตกต่างตามมิติดังนี้**

|  |  |  |
| --- | --- | --- |
| **มิติ** | **ปฏิฐานนิยม** (เชิงปริมาณ) | **ปรากฏการณ์นิยม** (เชิงคุณภาพ) |
| ความเชื่อพื้นฐาน | - ความจริงเป็นโลกภายนอก และวัดได้ด้วยวัตถุวิสัย (objective)  - ผู้วิจัยเป็นอิสระแยกออกจากสิ่งที่ถูกวิจัย  - ความจริงเป็นเรื่องปราศจากค่านิยม | - ความจริงทางสังคมสร้างขึ้นในความนึกคิดของมนุษย์และเป็นอัตตวิสัย (subjective) |
| บทบาทนักวิจัย | -มุ่งประเด็นในสิ่งที่มีหลักฐานความจริง  (Fact)  - มองในพื้นฐานของเชิงเหตุและผล  - จับแยกสภาพความจริงให้เล็กพอเหมาะกับการศึกษา  - สร้างสมมุติฐานและทดสอบ | - มุ่งประเด็นของความหมาย (Meaning)  - พยายามเข้าใจว่าอะไรเกิดขึ้น  - มองภาพรวมทั้งสถานการณ์  - ค่อยๆ พัฒนาความคิดข้อสรุปจากข้อมูลรูปธรรม |
| ระเบียบวิธีวิจัย | - ใช้วิธีการเชิงปริมาณ  - สร้างนิยามปฏิบัติการเพื่อวัดได้  - ใช้กรอบทฤษฎีก่อนๆนำ  - ใช้เครื่องมือในการเก็บข้อมูล  - ใช้กลุ่มตัวอย่างมาก  - สถานที่ทำวิจัยใช้ห้องทดลอง | - ใช้วิธีการเชิงคุณภาพ  - ใช้วิธีการหลายๆ วิธีเพื่อสร้างแนวคิดนานาประการเกี่ยวกับปรากฏการณ์  - ไม่ใช้ทฤษฎีนำ ศึกษาจากปรากฎการณ์ธรรมชาติ |
| ความน่าเชื่อถือ | - **ความตรง (Validity)**  เครื่องมือที่ใช้วัด วัดในสิ่งที่ต้องการวัดหรือไม่  - **ความเที่ยง (Reliability)**  การวัดให้ผลตรงกันทุกครั้งหรือไม่ (โดยที่ไม่มีการเปลี่ยนแปลงของสิ่งที่ถูกวัด)  - **การสรุปผลอ้างอิง (Generalizability)**  โอกาสของรูปแบบที่ถูกสังเกตในกลุ่มตัวอย่างสามารถนำไปใช้ อ้างกับประชากรทั้งหมดได้มากน้อยเท่าใด | - **ความเชื่อถือได้ (Credibility)**  ผู้วิจัยสามารถเข้าถึงและมีความรู้ความเข้าใจในความหมายต่างๆ และข้อมูล  - **การพึ่งพากับเกณฑ์อื่นๆ (Dependability)** การสังเกตสิ่งเดียวกัน โดยนักวิจัยหลายคนหลายโอกาส  ว่าสอดคล้องกันเพียงใด  - **การถ่ายโอนผลการวิจัย (Transferability)** ความคิดและทฤษฎีที่สร้างขึ้นจากสถานการณ์หนึ่งๆ สามารถจะนำไปใช้กับสถานการณ์อื่นเพียงใด |